ზაზა გაბუნია
ზაზა გაბუნია (დ. 23 აპრილი, 1984, ქუთაისი) — ქართველი დიპლომატი, პოლიტიკოსი და მწერალი. მადრიდის სენეკას ინსტიტუტის პოლიტიკურ მეცნიერებათა და სახელმწიფო მმართველობის მაგისტრი, მონტერეის უნივერსიტეტის საპატიო დოქტორი, მეხიკოს შტატის ავტონომიური უნივერსიტეტის დიდი პრემიის მფლობელი. 2021 წლის 10 სექტემბრიდან საქართველოს საგანგებო და სრულუფლებიანი ელჩი მექსიკის შეერთებულ შტატებში, ცენტრალურ ამერიკასა და კარიბის ზღვის ქვეყნებში.